PATVIRTINTA

Panevėžio rajono Ramygalos kultūros centro

direktoriaus

2021 m kovo 10 d. įsakymu Nr. OV-10

**TARPTAUTINIO KONKURSO-FESTIVALIO „ŠOKIO VIRUSAS 2021“ NUOSTATAI**

**I SKYRIUS**

**BENDROSIOS SĄLYGOS**

1. Konkurso-festivalio tikslas – sudaryti sąlygas jauniems talentams realizuoti kūrybines idėjas šokio kalba, stiprinti kultūrinių mainų bendradarbiavimą be sienų, ugdyti kūrybišką, aktyvią, estetinei ir kultūrinei patirčiai atvirą asmenybę, švelninti COVID-19 sukeltas psichologines problemas.

2. Konkurso-festivalio organizatoriai Panevėžio rajono Ramygalos kultūros centras kartu su Panevėžio rajono savivaldybe;

3. Konkurso-festivalio pradžia 2021 m. kovo 22 d. Pabaiga 2021 m. balandžio 25 d.

4. Konkurse-festivalyje gali dalyvauti 14–29 metų amžiaus jaunuoliai.

5. Norėdami dalyvauti konkurse-festivalyje jaunuoliai nuo 2021 m. kovo 22 d. iki 2021 m. balandžio 25 d. sukuria ne trumpesnį nei 1 min. solo šokį pagal pateiktą muziką <https://www.youtube.com/watch?v=iqoNoU-rm14>

ir nufilmuoja netradicinėje erdvėje (ne šokių studijoje). Būtina sąlyga, dalį šokio būti su apsaugine veido kauke. Pats įdomiausias šokio elementas fiksuojamas Stop kadre. Filmuota medžiaga, fotografija bei užpildyta registracijos forma iki balandžio 25 d. siunčiamos el. p. ramygaloskc@gmail.com .

6. Konkurso-festivalio dalyvių fotografijos balandžio 29 d. įkeliamos į socialinio tinklo *facebook* „Ramygalos kultūra“ paskyrą ir skelbiamas balsavimas. Balsavimas vyks iki gegužės 9 d. Rezultatai skelbiami gegužės 11 d.

**II SKYRIUS**

**KONKURSO NUGALĖTOJŲ RINKIMO TVARKA IR APDOVANOJIMAI**

 7. Daugiausia patiktukų surinkusi fotografija skelbiama žiūrovų prizo laimėtoja.

 8. Profesionali žiuri komisija išrenka dar tris originaliausius šokius.

 9. Konkurso-festivalio laimėtojai skelbiami socialinio tinklo *facebook* „Ramygalos kultūra“ paskyroje ir [www.ramygalosajc](http://www.ramygalosajc/) tinklapyje.

 10. Iš nugalėtojų atsiųstos filmuotos medžiagos sumontuotas vaizdo filmas skelbiamas paskyrose ir išsiunčiamas dalyviams.

 11. Visi nugalėtojai apdovanojami vienetiniais rankų darbo keramikos gaminiais, originaliomis apsauginėmis veido kaukėmis. Visiems dalyviams įteikiamos padėkos už dalyvavimą konkurse-festivalyje. Nugalėtojams diplomai įteikiami su Panevėžio rajono mero Povilo Žagunio ir Ramygalos kultūros centro direktorės parašais.

 12. Pirmųjų trijų vietų ir žiūrovų prizo laimėtojai apdovanojami Panevėžio rajono savivaldybės įsteigtais prizais.

 13. Prizai išsiunčiami dalyvio nurodytu adresu.

**III SKYRIUS**

**KITOS SĄLYGOS**

 14. Filmuota medžiaga ir fotografijos siunčiamos el. p. ramygaloskc@gmail.com.

 15. Konkurso-festivalio organizatorius nėra atsakingas už bet kokias asmenines išlaidas, susijusias su dalyvavimu konkurse-festivalyje.

 16. Visi konkurso-festivalio dalyviai pateikę nuotraukas organizatoriui Panevėžio rajono Ramygalos kultūros centrui suteikia teisę (licenciją) neatlygintinai naudoti fotografijas viešai prieinamais būdais (spaudoje, internete) neterminuotai visame pasaulyje.

Dalyvio registracijos forma

1. Vardas, Pavardė
2. Adresas, el. p., tel.
3. Atstovaujama įstaiga (jei yra), vadovo vardas, pavardė
4. Dalyvio amžius
5. Filmo ir Stop kadro autorius, jei tai ne pats dalyvis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_